#

ที่ มท 0816.4/ว

ถึง สำนักงานส่งเสริมการปกครองท้องถิ่นจังหวัด ทุกจังหวัดบัญชีแนบท้าย)

ตามหนังสือกรมส่งเสริมการปกครองท้องถิ่น ที่ มท 0816.4/ว 287 ลงวันที่ 21 มกราคม 2568 แจ้งโครงการ Bootcamp : แนวทางการจัดประสบการณ์การเรียนรู้ภาษาอังกฤษสำหรับเด็กปฐมวัย Generation Alpha : การสอนแบบสลับภาษา (Code Switching) การใช้เทคโนโลยี AI และการจัดทำสื่อสร้างสรรค์ เพื่อให้ครู ผู้ดูแลเด็ก และบุคลากรทางการศึกษาในโรงเรียนและศูนย์พัฒนาเด็กเล็กขององค์กรปกครองส่วนท้องถิ่น
เกิดการแลกเปลี่ยนเรียนรู้และมีความรู้ความเข้าใจในเทคนิคการใช้สื่อและการจัดประสบการณ์การเรียนรู้ภาษาอังกฤษระดับปฐมวัยอย่างมีประสิทธิภาพ สามารถส่งเสริมและพัฒนาทักษะภาษาอังกฤษให้แก่เด็กปฐมวัยอย่างเหมาะสม ซึ่งกำหนดจัดโครงการฯ รุ่นที่ 4 ระหว่างวันที่ 5 – 8 กรกฎาคม 2568 ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพมหานคร นั้น

กรมส่งเสริมการปกครองท้องถิ่นพิจารณาแล้ว เพื่อให้โครงการดังกล่าวเป็นไปด้วย
ความเรียบร้อย และบรรลุวัตถุประสงค์ จึงได้ขยายวันปิดระบบชำระค่าลงทะเบียน รุ่นที่ 4 (รหัสหลักสูตร 997104) **จากเดิม** ในวันศุกร์ที่ 27 มิถุนายน 2568 **เป็น** ในวันอังคารที่ 1 กรกฎาคม 2568
ดังนั้น จึงขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่น
ที่มีสถานศึกษาระดับปฐมวัย (โรงเรียน/ศูนย์พัฒนาเด็กเล็ก) ทราบ และพิจารณาส่งบุคลากรเข้าร่วมโครงการดังกล่าวต่อไป

กรมส่งเสริมการปกครองท้องถิ่น

มิถุนายน ๒๕68

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐00 ต่อ 5343

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชัยธวัช มหาทำนุโชค โทร 06 3210 4741